laion/Wikipedia-Exotic huggingface dataset:
ნადარბაზევის კოშკი

ნადარბაზევის კოშკი — არქიტექტურული ძეგლი, საფორტიფიკაციო ნაგებობა ონის მუნიციპალიტეტის სოფელ ნადარბაზევში. აგებულია გვიან შუა საუკუნეებში. კოშკი ნაგებია საშუალო ზომის ფლეთილი ქვით კირის დუღაბზე. გეგმით ოთხკუთხაა. აზომვა არ ხერხდება. გადარჩა მხოლოდ ერთი სართულის დონე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის ეკლესია

შუა ერმანის ეკლესია — არქიტექტურული ძეგლი, საკულტო ნაგებობა, ჯავის მუნიციპალიტეტის სოფელ შუა ერმანში. აგებულია გვიან  შუა საუკუნეებში. მცირე ზომის უაბსიდო, გეგმაში ოთხკუთხა დარბაზული ეკლესია ნაგებია საშუალო ზომის ფლეთილი ქვით. თაღოვანი კარი გაჭრილია დასავლეთით. ჩრდილოეთ ფასადზე ამოღებულია პატარა ნიში. აღმოსავლეთით, ერთი მეტრის მოშორებით მიჰყვება კედლის ნანგრევი. კედლებს შორის დაკიდებულია ზარი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის მესამე კოშკი

შუა ერმანის მესამე კოშკი — არქიტექტურული ძეგლი, საფორტიფიკაციო ნაგებობა, მდებარეობს ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში. კოშკი ნაგებია სხვადასხვა ზომის ფლეთილი ქვით. შემორჩენილია ოთხი სართული. კარი გაჭრილია სამხრეთით, მეორე სართულზე. გეგმაში კოშკი არაწესიერი ოთხკუთხედია. ჩრდილო-დასავლეთი კუთხე ჩამონგრეულია. კოშკის სამხრეთ-დასავლეთ კედელს მიჯრილი აქვს იგივე მასალით ნაშენი გალავანი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის პირველი კოშკი

შუა ერმანის პირველი კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა ერმანში. აგებულია გვიან  შუა საუკუნეებში. კოშკი ნაგებია სხვადასხვა ზომის ფლეთილი ქვით. გეგმაში ოთხკუთხაა. შემორჩენილია ოთხი სართული. სამხრეთ-აღმოსავლეთი კუთხე ჩამონგრეულია. სამხრეთით, მეორე სართულზე გაჭრილია თაღოვანი კარი. კოშკის გარშემო ყრია ჩამონაშალი ქვა და იკითხება კედლის ფრაგმენტები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ნაზიგინის კოშკი

ნაზიგინის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ნაზიგინაში. აგებულია გვიან შუა საუკუნეებში. კოშკი შემორჩა ორი სართულის დონეზე. ნაგებია ფლეთილი ქვით კირის დუღაბზე. წყობა არეულია. თაღოვანი კარი მეორე სართულზე სამხრეთ კედელშია. დასავლეთი და ჩრდილოეთი კედლები ჩაქცეულია, აღმოსავლეთისა ნაწილობრივ. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის მეორე კოშკი

შუა ერმანის მეორე კოშკი — არქიტექტურული ძეგლი, საფორტიფიკაციო ნაგებობა, ჯავის მუნიციპალიტეტის სოფელ შუა ერმანში. აგებულია გვიან  შუა საუკუნეებში. კოშკი ნაგებია საშუალო ზომის ფლეთილი ქვით და კირის დუღაბით. დუღაბი კარგად შეიმჩნევა ორი სართულის სიმაღლეზე. შემორჩენილია ოთხი სართული. ჩრდილო-დასავლეთი კუთხე ჩამონგრეულია. აღმოსავლეთ კედელში მეორე სართულზე დატანებულია კარი. კოშკის გარშემო მიწის დონე აწეულია, იქვე, ჩრდილოეთი კედლის ახლოს, შემორჩენილია კედლის ფრაგმენტი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
პატარა გუფთის წმინდა გიორგის ეკლესია

პატარა გუფთის წმინდა გიორგის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ პატარა გუფთაში. აგებულია გვიან შუა საუკუნეებში. დიდი ზომის დარბაზული ეკლესია ნაგებია ფლეთილი, რიყის და ტუფის ქვით კირის დუღაბზე. გადახურვა ჩაქცეულია, გადარჩა საკურთხევლის სატრიუმფო თაღი. კარი დასავლეთი და სამხრეთით. ჩრდილოეთ კარი გადიოდა მინაშენში. მეგრელიძე ი. "ლიახვის ხეობის წარწერები და სხვა სიძველეები", მახნე (ენის... სერია), 1976, #2, გვ. 58- 61. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქეშელთის ეკლესია

ქეშელთის ეკლესია - ტაძარი ჯავის მუნიციპალიტეტის სოფელ ქეშელთაში. აგებულია გვიან შუა საუკუნეებში. ძეგლი განეკუთვნება ჯავის რაიონისათვის დამახასიათებელ გუმბათოვან ეკლესიათა რიგს. ნაგებია ძირითადად ფლეთილი ქვით. ექსტერიერისა და ინტერიერის დიდი ნაწილი გალესილია. აბსიდი შვერილწახნაგოვანია. სამხრეთის, დასავლეთის და ჩრდილოეთის მოკლე მკლავებში თითო კარია გაჭრილი. დასავლეთის კარს ეკვრის კარიბჭე. კარიბჭეები უნდა ყოფილიყო დანარჩენ ორ კართანაც. გუმბათის რვაწახნაგა ყელში ოთხი სარკმელია გაჭრილი. 70-იანი წლების ბოლოს მოსახლეობას ეკლესია შეუკეთებია. ნაგებობა გადახურულია თუნუქით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
პატარა გუფთის კოშკი

პატარა გუფთის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ პატარა გუფთაში. აგებულია გვიან შუა საუკუნეებში. ციხის ტერიტორიაზე შემორჩა კოშკის ნანგრევი, რომელიც დგას ბორცვის ქიმზე. ნაგებია რიყის ქვით. კედლები მოპირკეთებულია ფლეთილი ქვით. აღმოსავლეთი კედელი ჩაქცეულია. კოშკის სამხრეთით პლატოზე ნაგებობათა კვალია. ძეგლის გაზომვა ვერ მოხერხდა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
როკათის კოშკი

როკათის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ როკათაში. აგებულია გვიან შუა საუკუნეებში. შემორჩა მხოლოდ საძირკვლის ნაწილი. აზომვა არ ხერხდება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქეშელთის კოშკი

ქეშელთის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ქეშელთაში. აგებულია გვიან შუა საუკუნეებში. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
გაზაშვილების კოშკი

გაზაშვილების კოშკი — არქიტექტურული ძეგლი, საფორტიფიკაციო ნაგებობა ონის მუნიციპალიტეტის სოფელ საგილზაზში. აგებულია გვიან შუა საუკუნეებში. გეგმით ოთხკუთხა კოშკი ნაგებია საშუალო ზომის ფლეთილი ქვით კირის დუღაბზე. შემორჩენილია ქევსი სართულის დონეზე. გარედან მთლიანად გალესილი ყოფილა, შიგნიდან მხოლოდ მეორე სართული, კარიც ამ სართულზეა გაჭრილი აღმოსავლეთით. ჩრდილოეთისა და დასავლეთის კედლების დიდი ნაწილი ჩაქცეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქეშელთის მეორე კოშკი

ქეშელთის მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ქეშელთაში. აგებულია გვიან შუა საუკუნეებში. ფლეთილი ქვით ნაგები კოშკი შემორჩენილია სამი სართულის დონეზე. პირველი სართული ამოვსებულია ქვით, ჩრდილოეთის კედელი ჩამონგრეულია. აქა-იქ შეინიშნება დუღაბის კვალი. გეგმის აზომვა არ ხერხდება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
საგილზაზის ნაეკლესიარი

საგილზაზის ნაეკლესიარი - არქიტექტურული ძეგლი, საფორტიფიკაციო ნაგებობა ონის მუნიციპალიტეტის სოფელ საგილზაზში. აგებულია გვიან შუა საუკუნეებში. ძეგლი წარმოადგენდა საშუალო ზომის დარბაზულ ეკლესიას სამხრეთის ვიწრო, თანადროული მინაშენით. ეკლესია ძირითადად შირიმის კარგად გათლილი კვადრებით იყო ნაგები. შენობა მთლიანადაა დანგრეული. კედლების სიმაღლე ზოგან 1,5-2 მეტრამდე აღწევს. გეგმა კარგად იკითხება. მნიშვნელოვანი არქიტექტურული დეტალები არ შეინიშნება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის მერვე კოშკი

შუა ერმანის მერვე კოშკი — არქიტექტურული ძეგლი, საფორტიფიკაციო ნაგებობა, მდებარეობს ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში. კოშკი ნაგებია საშუალო ზომის ფლეთილი ქვით. შემორჩენილია ხუთი სართული. შედარებით კარგადაა შემონახული დასავლეთისა და ჩრდილოეთის კედლები. აღმოსავლეთით, მეორე სართულზე გაჭრილია კარი. მეხუთე სართულზე დასავლეთით და ჩრდილოეთით შვერილი ქვის სარკმლებია. კოშკს გარშემო მიშენებული აქვს თანამედროვე საცხოვრებელი და სხვა საყოფაცხოვრებო დანიშნულების ნაგებობები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო ერმანის წმინდა გიორგის ეკლესია

ქვემო ერმანის წმინდა გიორგის ეკლესია - არქიტექტურული ძეგლი, საკულტო ნაგებიბა ჯავის მუნიციპალიტეტის სოფელ ქვემო ერმანში. აგებულია გვიან შუა საუკუნეებში. ნიში წარმოადგენს ფლეთილი ქვითა და ფიქალით ამოყვანილ მცირე მართკუთხა მშრალ წყობას. სავარაუდოდ ნიში აგებულია ძველი ეკლესიის ადგილზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო ერმანის კოშკი

ქვემო ერმანის კოშკი - არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო ერმანში. აგებულია გვიან შუა საუკუნეებში. კოშკი ნაგებია ფიქალითა და ფლეთილი ქვით. გადარჩა სამი სართული, მაგრამ გეგმის აზომვა ვერ ხერხდება. კოშკის დარჩენილი ნაწილი ამოვსებულია მიწითა და ქვა-ღორღით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო კოშკის კოშკი

ქვემო კოშკას კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო კოშკაში. აგებულია გვიან შუა საუკუნეებში. კოშკი გეგმით კვადრატს უახლოვდება. ნაგებია ფიქალითა და ფლეთილი ქვით. შემორჩენილია სამი სართული. მეორე სართულის დასავლეთ კედელში გაჭრილია თაღოვანი შესასვლელი. ყველა კედელში მოწყობილია სათოფურები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო კოშკის მეორე კოშკი

ქვემო კოშკას მეორე კოშკი - არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო კოშკაში. აგებულია გვიან შუა საუკუნეებში. გადარჩენილია კოშკის ჩრდილო-დასავლეთი კუთხე კარის თაღის ნაწილით დასავლეთ კედელში. ნაგებია ფიქალითა და ფლეთილი ქვით კირის დუღაბზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო როკის ეკლესია

ქვემო როკას ეკლესია — არიტექტურული ძეგლი, საკულტო ნაგებობა ჯავის მუნიციპალიტეტის სოფელ ქვემო როკაში. აგებულია XIX საუკუნეში. ძეგლი განეკუთვნება ჯავის რაიონისათვის დამახასიათებელ ტიპურ ჯვარ-გუმბათოვან ეკლესიას შვერილი აბსიდით. აღმოსავლეთი მკლავი საგრძნობლად წაგრძელებულია; მასში მოთავსებულია საკურთხეველი. გუმბათის ყელი ტრომპებს ეყრდნობა. ყელში ოთხი სარკმელია გაჭრილი. საკურთხევლის სატრიუმფო თაღი შირიმისაა. ასეთივე ქვა გამოყენებულია სამივე შესასვლელი კარის თაღების ამოსაყვანად. გუმბათის ყელი ფიქალის სარტყელითაა გარშემოვლებული. ზოგან ფლეთილი ქვაა გამოყენებული. ფასადები სადაა და შეულესავი. დასავლეთი კარიბჭე კედელს თითქმის მთელ სიგრძეზე გაუყვება, ჩრდილოეთიდან და სამხრეთიდან კი მხოლოდ საბრჯენებია. დასავლეთი კარიბჭის თავზე ნიშია მოთავსებული. გუმბათი ნაწილობრივ ჩამოქცეულია. ძეგლზე ამოსულია დიდი ზომის არყის ხეები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო როკის კოშკი

ქვემო როკას კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო როკაში. აგებულია გვიან შუა საუკუნეებში. ფლეთილი ქვით ნაგები კოშკი შემორჩენილია ხუთი სართულის დონეზე. ქვის წყობა მშრალია. ჩრდილოეთ კედელში, მეორე სართულზე გაჭრილია თაღოვანი შესასვლელი. სამხრეთი და დასავლეთი კედლები მთლიანად დანგრეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო როკის მეორე კოშკი

ქვემო როკის მეორე კოშკი - არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო როკაში. აგებულია გვიან შუა საუკუნეებში. გეგმით ოთხკუთხა კოშკი ნაშენია ფიქალითა და ფლეთილი ქვით. წყობა მშრალია. სამხრეთი კედელი მთლიანად დანგრეულია, აღმოსავლეთი და დასავლეთი კედლები ნაწილობრივ. გადარჩენილი ნაწილი ხუთი სართულის დონეზეა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
სოლთან ჰაჯიბეკოვი

სოლთან ისმაილის ძე ჰაჯიბეკოვი (აზერ. Soltan İsmayıl oğlu Hacıbəyov; დ. 8 მაისი, 1919, შუშა, აზერბაიჯანის დრ — გ. 19 სექტემბერი, 1974, ბაქო, აზერბაიჯანის სსრ) — აზერბაიჯანელი საბჭოთა კომპოზიტორი, დირიჟორი, პედაგოგი. სსრკ-ის სახალხო არტისტი (1973). სოლთან ჰაჯიბეკოვი დაიბადა 1919 წლის 8 მაისს, ქალაქ შუშაში. 1930 წელს, ორწლიანი დაწყებითი სკოლის დამთავრების შემდეგ, ჰაჯიბეკოვი საცხოვრებლად ბაქოში გადავიდა, სადაც 1936 წლიდან ცხოვრობდა ბიძამისის უზეირ ჰაჯიბეკოვის ოჯახში. საშუალო სკოლის დამთავრების შემდეგ ჩაირიცხა ბაქოს მუსიკალურ კოლეჯში, საყვირის კლასში (ა. კოლპინსკის სტუდენტი). 1939 წელს, კოლეჯის დამთავრების შემდეგ, ჰაჯიბეკოვი ჩაირიცხა აზერბაიჯანის სახელმწიფო კონსერვატორიაში, კომპოზიტორთა ფაკულტეტზე, პროფესორ ბ. ზეიდმანთან, რომელიც 1946 წელს დაამთავრა. 1938–1940 წლებში, კონსერვატორიის სტუდენტობისას, იყო ბაქოს მუსიკალური კომედიის თეატრის ორკესტრს დირიჟორი. 1940–1942 წლებში ხელმძღვანელობდა მაგომაევის სახელობის ფილარმონიის თარზე დამკვრელ მუსიკოსთა აზერბაიჯანულ ანსამბლს. 1942–1945 წლებში აზერბაიჯანის სახელმწიფო ფილარმონიის ორკესტრის სამხატვრო ხელმძღვანელი. 1948 წლიდან აზერბაიჯანის ფილარმონიის სამხატვრო ხელმძღვანელი. 1948 წლიდან — პედაგოგი, 1965 — პროფესორი, 1969 წლიდან — აზერბაიჯანის კონსერვატორიის (ამჟამად ბაქოს მუსიკალური აკადემია) რექტორი. გარდაიცვალა 1974 წლის 19 სექტემბერს. დაკრძალეს ბაქოს საპატიო ხეივანში. სოლთან ჰაჯიბეკოვი ↑ Bəstəkar S.İ.Hacıbəyova SSRİ xalq artisti fəxri adı verilməsi haqqında SSRİ Ali Soveti Rəyasət Heyətinin 26 iyul 1973-cü il tarixli Fərmanı — anl.az
კვაისის ჯვარი

კვაისის ჯვარი — არქიტექტურული ძეგლი, საკულტო ნაგებობა ონის მუნიციპალიტეტის დაბა კვაისაში აგებულია X-XI საუკუნეებში. ძეგლი მდებარეობს ტყით დაბურულ მაღალ მთაზე, დაბა კვაისის მახლობლად. დიდი ეკლესიის ფრაგმენტები აგებული ყოფილა წითელი ტუფით. შემორჩენილია ქვის ფილები ორნამენტებით, სიუჟეტური რელიეფებითა და ასომთავრული წარწერებით. რელიეფურ ფილაზე _„გაქცევა ეგვიპტეში“_ მარცხენა მხარეს ამოტვიფრულია ასომთავრული წარწერა: „არსენს და მშობელთა მისთა შეუნდვეს ღმერთმა“. ფასადების მორთვას სკულპტურული კომპოზიციებით, უძველესი ტრადიცია აქვს. ამ პერიოდის ოსტატები მარტივი ფორმების გამოყენებით აღწევდნენ უდიდეს გამომსახველობას. ქვების მნიშვნელოვანი ნაწილი წაღებულია კვაისას მაღაროს სასადიოლოს ასაშენებლად, რომელიც ამჟამად დანგრეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 Меписашвили Р., Цинцадзе В. Архитектура нагорной части исторической провинции Грузии - Шида Картли. Тбилиси. 1975. с. 83.
შუა როკის პირველი კოშკი

შუა როკის პირველი კოშკი — არქიტექტურული ძეგლი, საფორტიფიკაციო ნაგებობა მდებარეობს ჯავის მუნიციპალიტეტის სოფელ შუა როკაში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფიქალითა და ფლეთილი ქვით კირის დუღაბზე. სულ შემორჩა ოთხი სართული. კარი მეორე სართულზეა ჩრდილოეთით. დასავლეთი კედელი მთლიანად დანგრეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004.
კობეთის მიქელგაბრიელის ეკლესია

კობეთის მიქელგაბრიელის ეკლესია — არქიტექტურული ძეგლი, საკულტო ნაგებობა ონის მუნიციპალიტეტის სოფელ კობეთში. აგებულია X-XIV საუკუნეებში. ახლანდელი ნაგებობა წარმოადგენს დიდ დარბაზულ ეკლესიას. დასავლეთიდან მიდგმული აქვს კარიბჭე-სამრეკლო. ეკლესია შიგნიდანაც და გარედანაც გალესილია. აფსიდა შვერილია, მომრგვალებული. დარბაზის მთავარ ნაწილს ოთხფერდა გადახურვა აქვს, რომელსაც აფსიდის მსგავსად ცრუგუმბათი ადგას. საერთოდ, ნაგებობის არქიტექტურული გადაწყვეტაც და ექსტერიერიც ძეგლის არაქართულ ხასიათზე მიგვანიშნებს. ალაგ-ალაგ ფასადებს ამშვენებს X-XIII და XIV საუკუნეების არქიტექტურული დეტალები, რომლებზეც ორნამენტული მოტივი და ჯვრებია გამოსახული. ერთ-ერთ მათგანზე ასომთავრული წარწერაა „...ჯუარ ქრისტეს“. შეუძლებელია ძეგლის თავდაპირველი სახის აღდგენა, მაგრამ ჩვენამდე მოღწეული ფრაგმენტების მიხედვით, თამამად შეიძლება ითქვას, რომ ამ ადგილზე იდგა X საუკუნის მნიშვნელოვანი ძეგლი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 Меписашвили Р., Цинцадзе В. Архитектура нагорной части исторической провинции Грузии - Шида Картли. Тбилиси. 1975. с. 76.
მსხლების ეკლესია

მსხლების ეკლესია — არქიტექტურული ძეგლი, საკულტოო ნაგებობა ჯავის მუნიციპალიტეტის სოფელ მსხლებში. აგებულია გვიან შუა საუკუნეებში. ძეგლი წარმოადგენს ჯავის მუნიციპალიტეტისთვის დამახასიათებელ გუმბათოვან ეკლესიას. ნაგებია შირიმით, ფლეთილი და რიყის ქვით, ასევე, ქართული აგურით. აბსიდი შვერილწახნაგოვანია. ჩრდილოეთით, დასავლეთით და სამხრეთით მოკლე მკლავებში გაჭრილია თითო კარი. ეკლესიაზე სამი მხრიდან მიდგმული იყო კარიბჭე, რომელთაგან მხოლოდ დასავლეთისაა სრული სახით შემორჩენილი. მასზე, ქართული აგურით ნაშენი სამრეკლოა აღმართული. სამრეკლო ოთხფერდა თუნუქის სახურავითაა გადახურული. ეკლესიის გუმბათი ჩაქცეულია, ყელიც ნაწილობრივ დანგრეულია. მის რვაწახნაგში ოთხი სარკმელია. ინტერიერში შელესილობის კვალი მხოლოდ ფრაგმენტულად შემორჩა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
კობეთის ეკლესია-კოშკი

კობეთის ეკლესია-კოშკი — არქიტექტურული ძეგლი, საფორტიფიკაციო ნაგებობა ონის მუნიციპალიტეტის სოფელ კობეთში, მიდამოები ყეფსელთა. აგებულია გვიან შუა საუკუნეებში. ნაგებობა ძლიერაა დაზიანებული. შემორჩენილია ჩრდილოეთ და დასავლეთ კედლების ფრაგმენტები სამი სართულის დონეზე. მეორე სართულის დასავლეთ კედელში გაჭრილია გარედან შეისრულთაღოვანი და შიგნიდან არქიტრავული შესასვლელი. კოშკი ნაგებია ფლეთილი ქვით დუღაბზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
მსხლების ციხე

მსხლების ციხე — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ მსხლებში, ადგილი ხუმსართა. აგებულია შუა საუკუნეებში. ციხე მთლიანად დანგრეულია. შემორჩა მხოლოდ კოშკის ნანგრევი და გალავნის ნაშთი. ნაგები დიდი ზომის ყოფილა, ფლეთილი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
კოდიბინის კოშკი

კოდიბინის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ კოდობინაში. აგებულია გვიან შუა საუკუნეებში. ფლეთილი ქვით ნაგები კოშკი შემორჩენილია ხუთი სართულის დონეზე. ჩრდილო-დასავლეთი კუთხე მთლიანად დანგრეულია. პირველი სართული ამოვსებულია მიწით და ქვით. მეორე სართულის აღმოსავლეთ კედელში მოწყობილია თაღოვანი შესასვლელი, ხოლო ჩრდილოეთ კედელში გაჭრილია არქიტრავული სათოფური. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
კროზის ჯუარის ნეკლესიარი

კროზის ჯუარის ნაეკლესიარი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ კროზაში. აგებულია გვიან შუა საუკუნეებში. დღეისთვის დარბაზული ეკლესიის მხოლოდ ნაშთია შემორჩენილი, შედეგად წყობა არ ჩანს. ყრია ფლეთილი და რიყის ქვები. ნაეკლესიარის აზომვა ვერ ხერხდება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ლეთის კოშკი

ლეთის კოშკი — არქიტექტურული ძეგლი, საფორტიფიკაციო ნაგებობა ონის მუნიციპალიტეტის სოფელ ლეთაში. აგებულია გვიან შუა საუკუნეებში. ფლეთილი ქვით ნაშენი კოშკი საგრძნობლად არის დაზიანებული. სამხრეთი კედელი მთლიანად დანგრეულია. დანარჩენი კედლები შემორჩენილია ხუთი სართულის დონეზე. პირველი სართული ქვითა და ღორღითაა ამოვსებული. მეორე სართულის დასავლეთ კედელში გაჭრილია შეისრულთაღოვანი შესასვლელი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
კროზის კოშკი

კროზის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ კროზაში. აგებულია გვიან შუა საუკუნეებში. კოშკის ნანგრევი სულხან ვალიევის ეზოშია. ძეგლი ნაშენია ფლეთილი ქვით კირის დუღაბზე. წყობა ქაოსურია. შემორჩა ერთი სართულის დონეზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
კროზის გიორგობის ეკლესია

კროზის გიორგობის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ კროზის სამხრეთ-აღმოსავლეთით. აგებულია გვიან შუა საუკუნეებში. დღეისთვის დარბაზული ეკლესიიდან ნანგრევები შემორჩა. ძეგლი აშენებულია ძირითადად ტუფის გათლილი აგურით. გადარჩენილი ქვებიდან საინტერესოა ქვა ჯვრით და ქვა დიდი ფოსოთი, რომელიც ემბაზს ან კვარცხლბეკს (ბუნის ქვა) წარმოადგენს. აზომვა ვერ ხერხდება. ტერიტორია დაფარულია ხავსითა და სხვადასხვა მცენარეებით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ტირანოვების კოშკი

ტირანოვების კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფიქალით, ფლეთილი ქვითა და კირის დუღაბით. კარი გაჭრილია სამხრეთით მეორე სართულის დონეზე. სარკმლები ოთხივე კედელშია დატანებული. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
BPMN - ბიზნეს პროცესების მოდელი და ნოტაცია

BPMN (ინგლ. Business Process Model and Notation, ბიზნეს პროცესების მოდელი და ნოტაცია) — ბიზნეს პროცესების მოდელირებისთვის გამოყენებულ პირობითი აღნიშვნების (notation) სისტემა, რომელიც შეიმუშავა Business Process Management Initiative-მა უახლესი ვერსია BPMN 2.0 (2.0.2), წინა ვერსია — 1.2. BPMN მთავარი მიზანია, სტანდარტული სიმბოლოების გამოყენებით, შეიქმნას ბიზნეს პროცესის აღმწერი დიაგრამა, რომელიც გასაგები იქნება ყველა ბიზნეს-მომხმარებლისთვის. ბიზნესის მომხმარებლები არიან: ბიზნეს ანალიტიკოსები, რომლებიც ქმნიან და აუმჯობნესებენ ბიზნეს პროცესებს. ტექნიკური დეველოპერები, რომლებიც უზრუნველყოფენ პროცესების რეალიზებას მენეჯერები, რომლებიც მართავენ პროცესებს. შესაბამისად, BPMN წარმოადგენს ბიზნეს პროცესის დიზაინისა და უშუალოდ ბიზნეს-პროცესის დამაკავშირებელ რგოლს. მოდელირება BPMN-ში ხორციელდება დიაგრამებით, რომლებშიც გამოიყენება გარკვეული რაოდენობის გრაფიკული ელემენტები. ასეთი ვიზუალიზაცია უადვილებს მომხმარებლებს ბიზნეს ლოგიკის გაგებას. არსებობს ელემენტების ოთხი ძირითადი კატეგორია: პროცესის ნაკადის ობიექტები (Flow objects): მოვლენები (Events), მოქმედებები (activities) და ლოგიკური ოპერატორები / განშტოება (gateways) მაკავშირებელი ობიექტები (Connecting objects): მომდევრობითი ნაკადი (Sequence flow), შეტყობინების ნაკადი (message flow) და ასოციაცია (association) როლი (Swim lanes):  პული (Pool) და ბილიკი (lane) არტეფაქტები: მონაცემები, ჯგუფები, და ტექსტური ანოტაციები. ელემენტების ეს ოთხი კატეგორია გვაძლევს მარტივი დიაგრამების ბიზნეს პროცესების შექმნის საშუალებას. ნაკადის ობიექტების კონტროლი იყოფა სამ ძირითად ტიპად: მოვლენები (events), მოქმედება (საქმიანობა) და ლოგიკური ოპერატორები (გეითვეი). შეგიძლიათ იხილოთ მედიაფაილები თემაზე „BPMN - ბიზნეს პროცესების მოდელი და ნოტაცია“ ვიკისაწყობში. OMG BPMN Specification დაარქივებული 2018-02-12 საიტზე Wayback Machine. BPMN Tool Matrix BPMN Information Home Page დაარქივებული 2018-09-28 საიტზე Wayback Machine. OMG information page for BPMN. BPMN Quick Reference Guide დაარქივებული 2016-11-07 საიტზე Wayback Machine.
შუა ერმანის მეექვსე აკლდამა

შუა ერმანის მეექვსე აკლდამა - არქიტექტურული ძეგლი, საკულტო ნაგებობა ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში. აკლდამა ნაშენია საშუალო ზომის ფლეთილი ქვითა და კირის დუღაბით. გადახურვა მონგრეული აქვს. ღიობი გაჭრილია აღმოსავლეთით. დასავლეთი კედელი შეჭრილია მიწაში. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
იოსებ ვატოპედელი

იოსებ ვატოპედელი (ერისკაცობაში სოკრატე; დ. 1 ივლისი, 1921, კვიპროსი, პაფოსის რაიონი — გ. 1 ივლისი, 2009) — ათონელი ბერი. იოსებ ვატოპედელი დაიბადა 1 ივლისს, კვიპროსზე, უვერცხლო მკურნალთა სახელობის მონასტრის ეზოში. 25 წლის, ასაკში მივიდა მთაწმიდაზე წმიდა ანას გამოქვაბულში და შეუერთდა ბერის იოსებ ისიქასტის საძმოს. 1982 წელს გადავიდა კუტლუმუსის წმინდა მონასტერში, სადაც მცირე ხნით ცხოვრობდა მამა პაისისთან და მასოლის მიტროპოლიტ ათანასესთან ერთად. იოსებ ვატოპედელის საძმო გადადის ვატოპედის წმიდა და დიდ სავანეში, სადაც ააღორძინეს კინოვიური წყობილება. ბერი იოსებ ვატოპედელი გარდაიცვალა 2009 წლის 1 ივლისს, ვატოპედის მონასტერში. ბერი იოსების მიძინებიდან საათნახევრის შემდეგ, მას სახეზე აღებეჭდა ღიმილი, და იგი ყველასათვის დიდ ნუგეშად იქცა. იოსებ ვატოპედელი იოსებ ვატოპედელი
ზურაბ ნიჟარაძე

ზურაბ (პიკო) ნიჟარაძე (დ. 4 დეკემბერი, 1928, თბილისი, საქართველო — გ. 25 ივნისი, 2021) — ქართველი მხატვარი. საქართველოს სსრ სახალხო მხატვარი (1979). ღირსების ორდენის კავალერი (2005) ზურაბ ნიჟარაძემ 1955 წელს დაამთავრა თბილისის სახელმწიფო სამხატვრო აკადემია. 1964-1971 წლებში იყო სამხატვრო აკადემიის ხატვის კათედრის პედაგოგი, 1982-1987 წლებში რექტორი. მუშაობდა მხატვრობის სხვადასხვა დარგში: ფერწერა, გრაფიკა, თეატრალური, კინო და კედლის მხატვრობა. 1955 წლიდან სისტემატურად იღებდა მონაწილეობას საქართველოს რესპუბლიკურ და საბჭოთა კავშირის საკავშირო გამოფენებში, იფინებოდა მსოფლიოს მრავალ ქვეყანაში ქართველ მხატვრებთან ერთად. მისი ნამუშევრები დაცულია: ხელოვნების სახელმწიფო მუზეუმში (თბილისი), თეატრის, მუსიკის, კინოსა და ქორეოგრაფიის მუზეუმში (თბილისი), მხატვართა კავშირში (თბილისი), ტრეტიაკოვის გალერეაში (მოსკოვი), რიო-დე-ჟანეიროს ნაციონალურ გალერეაში (ბრაზილია), ლუდვიგის თანამედროვე ხელოვნების მუზეუმში (აახენი, გერმანია), აშშ-ის, საფრანგეთის, იტალიის, გერმანიის, შვედეთის, საბერძნეთის და სხვა ქვეყნების კერძო კოლექციებში. ზურაბ ნიჟარაძე არის შოთა რუსთაველის სახელობის სახელმწიფო პრემიის ლაურეატი. 2013 წლის 24 დეკემბერს, ხელოვნებაში შეტანილი განსაკუთრებული წვლილისთვის გადაეცა კულტურის სამინისტროს ჯილდო „ხელოვნების ქურუმი“. 2011 წელს რეჟისორმა ოლიკო ჟღენტმა გადაიღო დოკუმენტური ფილმი, სადაც მოთხრობილია ზურაბ ნიჟარაძის შემოქმედებითი მოღვაწეობის შესახებ. გარდაიცვალა 2021 წლის 25 ივნისს. ვინ ვინაა საქართველოში: ქართული ბიოგრაფიული ცნობარი. – თბ., 1998-1999. - გვ. 257. ზურაბ ნიჟარაძე — საქართველოს ბიოგრაფიული ლექსიკონი ზურაბ ნიჟარაძე — ეროვნული ფილმოგრაფია ზურაბ ნიჟარაძის ნამუშევრები — ბურუსი – BURUSI ↑ ზურაბ ნიჟარაძე 86 წლის გახდა. Artinfo.ge (4 დეკემბერი, 2014). ციტირების თარიღი: 17 თებერვალი, 2018. ↑ ზურაბ ნიჟარაძე ↑ ზურაბ ნიჟარაძე — ეროვნული ფილმოგრაფია ↑ ვარადაშვილი, მარიამ (25 ივნისი, 2021). „მხატვარი ზურაბ ნიჟარაძე გარდაიცვალა“. netgazeti.ge. ციტირების თარიღი: 26 ივნისი, 2021. შეამოწმეთ თარიღის პარამეტრი |access-date= და |date=-ში (დახმარება)